নরেন্দ্র মোদী সরকারের জনবিরোধী ও দেশবিরোধী নীতির প্রতিবাদে দেশের শ্রমিক শ্রেণী ও শিল্পভিত্তিক শ্রমিক-কর্মচারী সংগঠনগুলির পক্ষ থেকে জানুয়ারি-ফেব্রুয়ারি মাস জুড়ে দেশব্যাপী আইন অমান্য ও জেল ভরো কর্মসূচি পালিত হচ্ছে। মঙ্গলবার ২০শে ফেব্রুয়ারি পশ্চিমবাংলার সমস্ত‍‌ জেলাতে আইন অমান্য ও জেলভরো কর্মসূচি হবে। রাজ্যের সমস্ত কেন্দ্রীয় ট্রেড ইউনিয়ন, ব্যাঙ্ক, বিমা, বিএসএনএল-সহ শিল্পভিত্তিক ফেডারেশনগুলি এবং ১২ই জুলাই কমিটি এই কর্মসূচিতে সামিল হবে। কলকাতায় রানি রাসমণি রোডে ওই দিন দুপুরে জমায়েত ও আইন অমান্য কর্মসূচি পালিত হবে।